Australia, victima unui vast atac cibernetic al unui "actor statal“. Presa pune China pe lista suspecților.
Australia spune că e ţinta unui vast atac cibernetic, a anunțat vineri premierul Scott Morrison, scrie AFP. Un "actor statal“ care vizează sisteme informatice aparţinând Guvernului, administraţiilor şi întreprinderilor ar fi "atacatorul“. Presa australiană arată cu degetul spre China.
Scott
Morrison i-a avertizat pe australieni cu privire la "riscuri specific“ la care
sunt expuşi: "Organizaţii australiene sunt vizate în prezent de către un actor
statal sofisticat“.Morrison
spune că "această activitate ţinteşte
organizaţii australiene într-o întreagă gamă de sectoare, la toate nivelurile
Guvernului, economiei, organizaţiilor politice, serviciilor de sănătate şi alţi
operatori ai unor infrastructuri strategice“.Presa australiană scrie că lista suspecţilor este foarte scurtă,
iar puţine state deţin un kow-how în acest domeniu – în afară de ţări occidentale,
China, Coreea de Nord, Iranul, Israelul şi Rusia.Presa arată cu degetul China, care a impus în mai taxe vamale punitive anumitor exporturi australiene. Asta după ce guvernul lui Morrison a înfuriat Beijingul după ce a îndemnat la o anchetă internaţională independentă cu privire la originea epidemiei covid-19 şi a denunţat o diplomaţie chineză agresivă şi necinstită.